Ubistva u Whitechapelu

**Ubistva u Whitechapelu** () je naziv za niz od jedanaest ubistava žena koja su se odigrala u Whitechapelu, distriktu londonskog East Enda od 3. aprila 1888. do 13. februara 1891. Nijedno od ubistava nije bilo razjašnjeno, odnosno počinitelj ili počinitelji identificirani. Svako od njih je u određenom trenutku bilo pripisano zloglasnom serijskom ubici poznatom po nadimku Jack Trbosjek, ali mu se danas tradicionalno samo pet ubistava - "kanonske žrtve".

Većina, a možda i sve od žrtava ubistava su bile prostitutke, i živjele u Whitechapelu koji je u to vrijeme bio na zlu glasu kao najsiromašniji i najgušće naseljeni dio Londona, gdje su alkoholizam, kriminal i nasilje bili svakodnevna pojava. Ubistva su istraživala londonska Metropolitanska policijska služba i policija Londonskog Cityja, te grupa privatnih dobrovoljaca poznata kao Whitechapelski odjel za sigurnost građana. Iako su te istrage rezultirale desetinama uhapšenih, nijednom od osumnjičenih se nije moglo pronaći dovoljno dokaza za umiješanost u zločine. Ubistva, odnosno njihov senzacionalistički tretman u medijima, su za posljedicu imali postepeno poboljšanje socijalne situacije u Whitechapelu, ali su isto tako postali predmetom špekulacija o počinitelju i inspiracije za brojna djela fikcije koja se stvaraju do današnjeg dana.

Naziv "Whitechapelska ubistva" dolazi od policijskog dosijea iz 1894. godine u kome su prikupljeni rezultati istraga o ubistvima.

## Žrtve poredane kronološki

* Emma Elizabeth Smith (cca. 1843 - 5. april 1888.), prostitutka koja je 3. aprila 1888. napadnuta, prema vlastitom priznanju, od strane tročlane bande koja joj je gurnula tupi predmet gurnut u vaginu i tom prilikom ozlijedila međicu; umrla je od zdravstvenih komplikacija dva dana kasnije .
* **[[Martha Tabram]]** (10. maj 1849. - 7. august 1888.), prostitutka pronađena mrtva s 39 ubodnih rana; od "nekanonskih" ubistava se smatra najvjerojatnijim kandidatom za šestu žrtvu Jacka Trbosjeka;
* Mary Ann Nichols (26. august 1845. - 31. august 1888.) prva od "kanonskih žrtava" Jacka Trbosjeka 
* Annie Chapman (septembar 1841. - 8. septembar 1888.), druga od "kanonskih žrtava" Jacka Trbosjeka
* Elizabeth Stride (27. novembar 1843. - 30. septembar 1888.), treća od "kanonskih žrtava" Jacka Trbosjeka, ubijena u "dvostrukom događaju"
* Catherine Eddowes (14. april 1842. - 30. septembar 1888.), četvrta od "kanonskih žrtava" Jacka Trbosjeka, ubijena u "dvostrukom događaju"
* Mary Jane Kelly, (1863 - 9. novembar 1888, peta, odnosno posljednja "kanonska žrtva" Jacka Trbosjeka
* Rose Mylett, (? - 20. decembar 1888.), prostitutka, pronađena zadavljena, dio policajaca vjerovao da je smrt bila posljedica 
* Alice McKenzie (? - 17. jul 1889.), pronađena zaklana
* Torzo u ulici Pinchin, koji je pripadao nikada identificiranoj ženi od 30 do 40 godina starosti, pronađen 10. septembra 1889.
* Frances Coles (? - 13. februar 1891.), prostitutka koja je pronađena zaklana

## Reference
;Fusnote

;Literatura

* Begg, Paul (2003). *Jack the Ripper: The Definitive History*. London: Pearson Education. 
* Connell, Nicholas (2005). *Walter Dew: The Man Who Caught Crippen*. Stroud, Gloucestershire: The History Press. 
* Cook, Andrew (2009). *Jack the Ripper*. Stroud, Gloucestershire: Amberley Publishing. 
* Davenport-Hines, Richard (2004). "Jack the Ripper (fl. 1888)", *Oxford Dictionary of National Biography*. Oxford University Press. Subscription required for online version.
* Evans, Stewart P.; Rumbelow, Donald (2006). *Jack the Ripper: Scotland Yard Investigates*. Stroud, Gloucestershire: Sutton Publishing. 
* Evans, Stewart P.; Skinner, Keith (2000). *The Ultimate Jack the Ripper Sourcebook: An Illustrated Encyclopedia*. London: Constable and Robinson. 
* Evans, Stewart P.; Skinner, Keith (2001). *Jack the Ripper: Letters from Hell*. Stroud, Gloucestershire: Sutton Publishing. 
* Fido, Martin (1987). *The Crimes, Death and Detection of Jack the Ripper*. Vermont: Trafalgar Square. 
* Marriott, Trevor (2005). *Jack the Ripper: The 21st Century Investigation*. London: John Blake. 
* Rumbelow, Donald (2004). *The Complete Jack the Ripper: Fully Revised and Updated*. London: Penguin Books. 
* Werner, Alex (editor) (2008). *Jack the Ripper and the East End*. London: Chatto & Windus. 
* Whitehead, Mark; Rivett, Miriam (2006). *Jack the Ripper*. Harpenden, Hertfordshire: Pocket Essentials. 
* Whitechapel Society Journal 
* Woods, Paul; Baddeley, Gavin (2009). *Saucy Jack: The Elusive Ripper*. Hersham, Surrey: Ian Allan Publishing.